**LĒMUMS**

LIEPĀJĀ

|  |  |
| --- | --- |
| 2021.gada 18.martā |  Nr.115/3(prot. Nr.3, 31.§) |

Par nekustamā īpašuma Ģenerāļa Baloža

ielā 53 izsoli

Lai apstiprinātu izsoles noteikumus, tostarp izsoles sākumcenu, atsavināšanai nodotajam īpašumam, kurš ir dzīvošanai nederīgs un kura atjaunošana par pašvaldības līdzekļiem nav lietderīga, pamatojoties uz likuma "Par pašvaldībām" 21.panta pirmās daļas 17.punktu, likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas atsavināšanas likuma 3.panta pirmās daļas 1.punktu un 3.panta otro daļu, 4.panta pirmo un otro daļu, 5.panta pirmo un piekto daļu, 8.panta otro daļu, 10.pantu, 29.1 pantu, 34.pantu un 36.panta pirmo daļu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", 2020.gada 17.decembra lēmumu Nr.677/19 "Par nekustamo īpašumu Ģenerāļa Baloža ielā 49 un Ģenerāļa Baloža ielā 53 atsavināšanu" un sertificēta nekustamo īpašumu vērtētāja Riharda Dzeņa (īpašumu vērtētāja profesionālās kvalifikācijas sertifikāts Nr.69) 2021.gada 18.februāra nekustamā īpašuma novērtējumu "Par nekustamā īpašuma - Apbūves un zemes, Liepāja, Ģenerāļa Baloža iela 53 tirgus vērtības aprēķināšanu", sertificētas nekustamo īpašumu vērtētājas Anitas Vēdiķes (īpašumu vērtētāja profesionālās kvalifikācijas sertifikāts Nr.76) 2021.gada 15.februāra nekustamā īpašuma novērtējumu "Par nekustamā īpašuma, kas atrodas Ģenerāļa Baloža ielā 53, Liepājā novērtēšanu", izskatot Liepājas pilsētas Dzīvojamo māju privatizācijas komisijas 2021.gada 24.februāra lēmumu (sēdes protokols Nr.8) un Liepājas pilsētas domes pastāvīgās Finanšu komitejas 2021.gada 11.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Apstiprināt Liepājas pilsētas pašvaldībai piederošā nekustamā īpašuma Ģenerāļa Baloža ielā 53, Liepājā, kadastra numurs 1700 002 0150, nosacīto cenu 25100 EUR (divdesmit pieci tūkstoši viens simts *euro*).

2. Apstiprināt lēmuma 1.punktā minētā objekta izsoles noteikumus saskaņā ar pielikumu.

3. Uzdot Liepājas pilsētas pašvaldības iestādei "Nekustamā īpašuma pārvalde" Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

4. Uzdot Liepājas pilsētas Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

5. Uzdot Liepājas pilsētas pašvaldības iestādei "Nekustamā īpašuma pārvalde" sagatavot lēmuma 1.punktā minētā nekustamā īpašuma pirkuma līgumu.

6. Pilnvarot Liepājas pilsētas pašvaldības izpilddirektoru Liepājas pilsētas pašvaldības vārdā parakstīt lēmuma 1.punktā minētā nekustamā īpašuma pirkuma līgumu.

7. Liepājas pilsētas domes priekšsēdētājam kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai 3 eks., Nekustamā īpašuma pārvaldei 2 eks. (grāmatvedei 1 eks.), SIA "LIEPĀJAS NAMU APSAIMNIEKOTĀJS" |